Ons kan so baie groei deur die lewe deur en met ander mense te ervaar. Ek geniet bergklim - nie te hoog!- swem in die see, voëls kyk, stap in natuurparke -alles sal lekkerder wees saam met 'n interessante maat met 'n lekker sin vir humor. Ek hou van reis, die teater en opera, maar net so tuis by kampvuur en lekker sakkie-sakkie.
Ek soek 'n positiewe ou wat oopkop is en nie te vasgegroei is in sy denke en manier van dinge doen nie. 'n Man wat gemaklik is in enige geselskap, ook sy eie. Alhoewel ek 'n maat soek wat saam met my dinge kan doen, soek ek nie eintlik 'n "lewensmaat" nie - my ideale verhouding is met iemand wat avonture saam met my kan aanpak - maar dan weer, met die regte ou kan die hele lewe 'n groot avontuur word!